2015 год адзначыўся для супрацоўнікаў РУП “Белпошта” значнай падзеяй – 20-годдзем з дня заснавання. І хоць юбілейная дата ўжо адышла ў гісторыю, яна стала ключавой на прэс-канферэнцыі, якая адбылася на базе Брэсцкага філіяла РУП “Белпошта” 13 студзеня. Абласны форум прайшоў з удзелам начальніка Галоўнага ўпраўлення ідэалагічнай работы, культуры і па справах моладзі Брэсцкага аблвыканкама Аляксандра Мурашкіна, дырэктара Брэсцкага філіяла РУП “Белпошта” Валянціны Пух, а таксама прадстаўнікоў сродкаў масавай інфармацыі Брэстчыны.